**Formula 2**, oficiálne **FIA Formula 2 Championship**, je šampionát monopostov, ktorý mal premiéru v roku 2017, kedy nahradil jeho predchodcu, šampionát GP2 Series.

Šampionát je navrhnutý tak, aby tímom umožnil cenovo dostupné závody, ktoré sú zároveň veľmi dobrou prípravnou sériou pre jazdcov, ktorí chcú postúpiť do Formuly 1. Všetky tímy vo Formule 2 používajú rovnaké šasi, motor a pneumatiky, čo umožní najlepším jazdcom vyniknúť. Preteká sa prevažne na európskych okruhoch. Zo zahraničných okruhov sa pretekalo v Bahrajne, Spojených arabských emirátoch a Saudskej Arábii.

Závodný víkend
--------------

V piatok jazdci absolvujú 45 minútový voľný tréning a následne 30 minútovú kvalifikáciu. Umiestnenie v kvalifikácii rozhoduje o umiestnení jazdca na štartovom rošte sobotňajších pretekov, ktorý ja jazdí na vzdialenosť 180 kilometrov.

Počas sobotňajších pretekov (hlavný závod) musí každý jazdec vykonať jeden povinný pitstop a použiť aspoň jednu z každej špecifikácie pneumatík na sucho.

Nedeľňajšie preteky (šprint) ja jazdia na vzdialenosť 120 kilometrov. Poradie jazdcov na štartovom rošte určuje ich umiestnenie v sobotňajšom hlavnom závode, pričom prvých osem jazdcov štartuje šprint v obrátenom poradí, tzn. že jazdec, ktorý dokončil hlavný závod na 8. mieste štartuje v špritne z pole position a víťaz hlavného závodu štartuje z 8. priečky.

Výnimkou sú preteky v Monaku, kde sa hlavný závod jazdí na 140 km a šprint na 100 km a v Budapešti, kde sa hlavný závod jazdí na 160 km.

### Bodovací systém

V hlavnom závode získa body prvých 10 jazdcov, ďalej jazdec, ktorý získal pole position a body získa aj jazdec, ktorý odjazdil najrýchlejšie kolo pretekov za podmienky, že odjazdil aspoň 90% pretekov a skončil v top 10.

V šprinte získa body prvých 8 jazdcov a jazdec, ktorý odjazdil najrýchlejšie kolo pretekov za rovnakých podmienok ako v hlavnom závode.

#### Hlavný závod

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Pozícia | **1** | **2** | **3** | **4** | **5** | **6** | **7** | **8** | **9** | **10** | **Pole** | **Kolo** |
| Body | 25 | 18 | 15 | 12 | 10 | 8 | 6 | 4 | 2 | 1 | 4 | 2 |

#### Šprint

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pozícia | **1** | **2** | **3** | **4** | **5** | **6** | **7** | **8** | **Kolo** |
| Body | 15 | 12 | 10 | 8 | 6 | 4 | 2 | 1 | 2 |

Technické parametre monopostov
------------------------------

| Sezóna(y) | 2017 | 2018– |
| --- | --- | --- |
| Objem motora | 4.0 L DOHC V8 | 3.4 L DOHC V6 |
| Prevodovka | 6-rýchlostná poloautomatická prevodovka ovládaná pádlami |
| Hmotnosť (vrátane jazdca) | 688 kg | 720 kg |
| Výkon | 612 hp (456 kW) | 620 hp (462 kW) |
| Palivo | Elf LMS 102 RON bezolovnaté |
| Množstvo paliva | 125 litrov |
| Prepĺňanie | atmosférický motor | jedno turbodúchadlo |
| Dĺžka | 5065 mm | 5224 mm |
| Šírka | 1800 mm | 1900 mm |
| Rázvor | 3120 mm | 3135 mm |

Víťazi šampionátu
-----------------

### Šampionát jazdcov

| Sezóna | Jazdec | Tím | Poleposition | Výhry | Pódiá | Najrýchlejšiekolá | Body | Bodovýnáskok | Presunuli sa do |
| --- | --- | --- | --- | --- | --- | --- | --- | --- | --- |
| 2017 | Monaco  Charles Leclerc | Taliansko  Prema Racing | 8 | 7 | 10 | 4 | 282 | 72 | 2018 - F1 - Alfa Romeo Sauber F1 Team |
| 2018 | Spojené kráľovstvo  George Russell | Francúzsko  ART Grand Prix | 5 | 7 | 11 | 6 | 287 | 68 | 2019 - F1 - ROKiT Williams Racing |
| 2019 | Holandsko  Nyck de Vries | Francúzsko  ART Grand Prix | 5 | 4 | 12 | 3 | 266 | 52 | 2020 - Formula E - Mercedes-Benz EQ Formula E Team |
| 2020 | Nemecko Mick Schumacher | Taliansko  Prema Racing | 0 | 2 | 10 | 2 | 215 | 14 | 2021 - F1 - Uralkali Haas F1 Team |
| 2021 | Austrália Oscar Piastri | Taliansko  Prema Racing | 5 | 6 | 11 | 6 | 252,2 | 60,5 | 2022 - F1 - Alpine F1 Team (rezervný jazdec) |

### Šampionát tímov

| Sezóna | Tím | Jazdci | Poleposition | Výhry | Pódiá | Najrýchlejšiekolá | Body | Bodovýnáskok |
| --- | --- | --- | --- | --- | --- | --- | --- | --- |
| 2017 | Rusko  Russian Time | Taliansko  Luca GhiottoRusko  Artem Markelov | 1 | 6 | 14 | 6 | 395 | 15 |
| 2018 | Spojené kráľovstvo  Carlin | Brazília  Sérgio Sette CâmaraSpojené kráľovstvo  Lando Norris | 2 | 1 | 17 | 2 | 383 | 33 |
| 2019 | Francúzsko  DAMS | Brazília  Sérgio Sette CâmaraKanada  Nicholas Latifi | 2 | 6 | 16 | 7 | 418 | 72 |
| 2020 | Taliansko  Prema Racing | Spojené kráľovstvo Mick SchumacherRusko Robert Shwartzman | 0 | 6 | 15 | 3 | 392 | 37,5 |
| 2021 | Taliansko  Prema Racing | Rusko Robert ShwartzmanAustrália Oscar Piastri | 5 | 8 | 19 | 9 | 444,5 | 156,5 |

Referencie
----------

1. ↑   *Archivovaná kópia* [online]. [Cit. 2018-07-07]. Dostupné online. Archivované 2017-12-02 z originálu.